CELEX: 62014CN0238
Language: sk
Date: 2014-05-13 00:00:00
Title: Vec C-238/14: Žaloba podaná 13. mája 2014 – Európska komisia/Luxemburské veľkovojvodstvo

21.7.2014   
            
            
               SK
            
            
               Úradný vestník Európskej únie
            
            
               C 235/10
            
         Žaloba podaná 13. mája 2014 – Európska komisia/Luxemburské veľkovojvodstvo
   (Vec C-238/14)
   2014/C 235/14
   Jazyk konania: francúzština
   
      Účastníci konania
   
   
      Žalobkyňa: Európska komisia (v zastúpení: J. Energren a D. Martin, splnomocnení zástupcovia)
   
      Žalovaný: Luxemburské veľkovojvodstvo
   
      Návrhy žalobkyne
   
   
               —
            
            
               určiť, že Luxemburské veľkovojvodstvo si tým, že ponechalo výnimky z preventívnych opatrení namierených proti zneužívaniu pracovných zmlúv na dobu určitú uzatváraných opakovane u nepravidelne vystupujúcich umelcov nesplnilo svoje povinnosti, ktoré mu vyplývajú v zmysle doložky 5 prílohy smernice Rady 1999/70/ES z 28. júna 1999 o rámcovej dohode o práci na dobu určitú, ktorú uzavreli ETUC, UNICE a CEEP (1),
            
         
               —
            
            
               zaviazať Luxemburské veľkovojvodstvo na náhradu trov konania.
            
         
      Žalobné dôvody a hlavné tvrdenia
   
   Ponechaním výnimiek preventívnych opatrení namierených proti zneužívaniu pracovných zmlúv na dobu určitú uzatváraných opakovane u nepravidelne vystupujúcich umelcov porušilo Luxembursko doložku 5 rámcovej dohody.
   Komisia sa domnieva, že pre túto kategóriu pracovníkov neupravuje luxemburské právo žiadny objektívny dôvod umožňujúci preventívne zabrániť zneužívaniu pracovných zmlúv na dobu určitú uzatváraných opakovane, čo predstavuje porušenie doložky 5 ods. 1 písm. a) prílohy predmetnej rámcovej dohody.
   
      (1)  Ú. v. ES L 175, s. 43; Mim. vyd. 05/003, s. 368.